
Ministru kabineta rīkojums Nr. 425
Rīgā 2023. gada 6. jūlijā (prot. Nr. 35 31. §)
Par dienesta pārbaudes komisijas izveidi
· 1. Saskaņā ar Valsts civildienesta ierēdņu disciplināratbildības likuma 1. pantu un Valsts pārvaldes iekārtas likuma 35. panta pirmo daļu, lai nodrošinātu vispusīgu iepirkuma "Loģistikas pakalpojums par pārtikas piegādi NBS vajadzībām" (VALIC 2021/135/NE-P-KD) plānošanā un īstenošanā (tai skaitā līguma noslēgšanā) iesaistīto amatpersonu atbildības izvērtēšanu atbilstoši Valsts kontroles 2023. gada 22. jūnija vēstulē Nr. 8-2.3.1e/538 norādītajiem faktiem, izveidot dienesta pārbaudes komisiju (turpmāk – komisija) šādā sastāvā:
· 1.1. J. Citskovskis – Valsts kancelejas direktors (komisijas priekšsēdētājs);
· 1.2. A. Andreičika – Finanšu ministrijas Iekšējā audita departamenta direktore;
· 1.3. B. Grase – Finanšu ministrijas Juridiskā departamenta direktora vietniece, Juridiskā atbalsta nodaļas vadītāja;
· 1.4. R. Pāps – Iekšlietu ministrijas Personāla vadības nodaļas vecākais referents;
· 1.5. K. Stone – Valsts kancelejas Valsts pārvaldes politikas departamenta juriskonsulte;
· 1.6. Z. Vasila – Tieslietu ministrijas Juridiskā departamenta Administratīvā procesa nodaļas vecākā eksperte;
· 1.7. S. Vistiņa – Aizsardzības ministrijas Juridiskā departamenta direktora vietniece;
· 1.8. D. Vosele – Iepirkumu uzraudzības biroja Administratīvo sodu departamenta direktore;
· 1.9. Korupcijas novēršanas un apkarošanas biroja pārstāvis;
· 1.10. Satversmes aizsardzības biroja pārstāvis;
· 1.11. Valsts drošības dienesta pārstāvis;
· 1.12. Militārās izlūkošanas un drošības dienesta pārstāvis.
· 2. Komisijas sekretariāta funkcijas veic Valsts kanceleja.
· 3. Komisijas priekšsēdētājs, ja nepieciešams, komisijas darbā var pieaicināt ekspertus un citu institūciju pārstāvjus.
· 4. Aizsardzības ministrija nodrošina komisijai visu informāciju, kas nepieciešama šā rīkojuma 1. punktā minētā uzdevuma izpildei.
· 5. Komisijai sagatavot ziņojumu par šā rīkojuma 1. punktā minētā uzdevuma izpildes rezultātiem un Valsts kancelejai iesniegt to izskatīšanai Ministru kabineta 2023. gada 8. augusta sēdē.

